da en da nl ca da da nb es da da da da da da da da da da nb da da sv da da da da da de da da da da da da da da da da da da da nl da en da da es nl da
Stævnemøde mellem virksomheder og ledige | Egedal Kommune
7.9.2022 16:15:00 CEST | Egedal Kommune
Der skabes nye muligheder for et match mellem virksomheder og ledige borgere, når Jobcenter Egedal gentager successen og inviterer til inspirationsdag for ledige borgere i kommunen.
Jobcenter Egedal skaber, på Inspirationsdagen d. 12. september, kontakt mellem virksomheder og ledige. Her kan borgere, som har meldt sig ledige, møde tre forskellige brancher, som aktuelt mangler arbejdskraft.
Fra ISS AS vil to repræsentanter udbrede viden om deres branche og ikke mindst de mange muligheder i ISS AS, som måske ikke umiddelbart er åbenlyse. Therese Lihn Thomsen, Learning & Development specialist ISS AS vil sammen med Stinna Vendelbo, People & Culture Consultant ISS AS præsentere den lange række af forskellige ydelser, som ISS AS tilbyder inden for rengøring, ejendomsservice, catering, supportservice, sikkerhed og Facility management.
Scandic Hotels AS er repræsenteret vGeneral Manager Jeroen Bisschop. Den danske hotelbranche efterspørger medarbejdere på alle niveauer, og Jeroen Bisscop vil gerne fortælle om jobmulighederne i hotelbranchen og inspirere til et evt. brancheskift til en branche, som her og nu efterspørger arbejdskraft.
Også plejesektoren er et område med stor efterspørgsel på arbejdskraft, og her vil uddannelseskoordinator Britt Søndergaard fortælle om jobmulighederne som social- og sundhedshjælper og social- og sundhedsassistent. I 2026 vil der ifølge FOA mangle 40.000 SOSU-assistenter og SOSU-hjælpere på landsplan.
Bliv inspireret til brancheskift
Der vil være god inspiration at hente både i forhold til viden og muligheder omkring de repræsenterede brancher, men også i høj grad til et evt. brancheskifte inden for eget fag. De tre brancher vil have fokus på, hvilke kompetencer, der kræves, og der vil være god mulighed for at snakke med repræsentanterne fra brancherne i løbet af inspirationsdagen.
- Vi afholdt arrangementet for første gang i marts måned, og det var en stor succes. Vi får på denne måde ledige i job, og på samme tid hjulpet virksomhederne med arbejdskraft. Der var rigtig god tilslutning i marts, hvor både interessen og spørgelysten var stor. Derfor afholder vi en ny Inspirationsdag, og denne gang kan vi præsentere endnu en branche, som efterspørger medarbejdere, siger Henriette Thirup-Bielefeldt, Formand for Social- og Arbejdsmarkedsudvalget.
Som ledig skal man blot tilmelde sig hos sin jobkonsulent.
Information om Egedal Kommune
Dronning Dagmars Vej 200
Egedal er en kommune i bevægelse med plads til begejstring. Vi ligger der, hvor storbyen holder op og landet begynder. Med 4 S-togs-stationer i kommunen er du midt i naturen og tæt på hovedstaden, der kun ligger en halv time herfra. Vi vil yde god service for Egedals borgere. Alle skal have en god og velfungerende hverdag, hvor vi, med udgangspunkt i fællesskaber, udvikler de styrker og kvaliteter, der allerede kendetegner Egedal. Læs mere om os på EgedalKommune.dk
Følg pressemeddelelser fra Egedal Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Egedal Kommune
Ny chef for skoleområdet i Egedal Kommune23.9.2022 09:52:18 CEST | Pressemeddelelse
Egedal Kommune har ansat Peter Brixen som ny chef for skole- og fritidsområdet.
Alle partier og liste står bag budgettet og en ansvarlig økonomisk politik fire år frem22.9.2022 00:32:41 CEST | Pressemeddelelse
Samtlige partier og liste i Egedal Kommune har indgået et budgetforlig med fokus på at skabe de bedst mulige rammer for velfærden i en tid, hvor den økonomiske krise presser kommunerne.
Ny cykelsti langs Roskildevej21.9.2022 10:22:17 CEST | Pressemeddelelse
Cyklister kan glæde sig til en ny cykelsti langs Roskildevej på strækningen mellem Værebro Å og Skrædderbakken. Cykelstien skal give mere sikkerhed og tryghed for de cyklende.
Et klip i kortet giver adgang til foreningslivet15.9.2022 13:39:15 CEST | Pressemeddelelse
Nu kan du tage på rundtur i Egedals foreningsliv med kommunens nye foreningsklippekort i hånden. Tiltaget skal udbrede viden om og give flere lyst til at være en del af Egedals foreningsliv, og det fællesskab som foreningerne tilbyder.
Egedal Kommune tager Ombudsmandens kritik til efterretning14.9.2022 13:26:23 CEST | Pressemeddelelse
Tilbage i 2020 gav Egedal Kommune et medlem af Byrådet tilladelse til opførelse af en medarbejderbolig i landzone.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022